《霓裳中序第一（寿王之朝）》
宋代·陈著

华胄银青气脉，仙风斑白须眉。儿孙玉雪满庭帏。家庆人间难比。

浮世事等云过，平生心有天知。举杯相约小春时。岁岁梅花里醉。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。